title: معركة إسلي
text: معراكة إسلي هي معراكة ناضت ف واد إسلي لقريب ل وجدة بين عسكر لمغريب و فرنسا ف 14 غشت 1844 ب سباب لمعاونة د سلطان لمغريبي لمولى عبد رحمان للمقاومة تاع دزاير ضد فرنسا و حتاضن الأمير عبد القادر الجزائري و هادشي دفع لفرنسيين باش يهاجمو لمغريب و ضربو ميناء طنجة و طاح كثر من 155 ميت و تضرب ميناء تطوان و ميناء أصيلة. سالات لمعراكة بربيح لفرنسيين و فرضو شروط قاسحة على لمغريب لي هيا تدي فرنسا شي أراضي مغربية عقاب ليه، و فرضات فرنسا غرامة مالية على لمغاربة و منعاتهوم باش يقدمو دعم ل دزاير.
  
  تتسمى هاذ لإتفاقية معاهدة للا مغنية تسينات ف 1845 و بينات هاذ لمعركة ضعف تاع لمخزن لمغربي ف ديك لوقيتا. و من هاد شروط: شرط لول: تخلي لحدود مسدودة بين لمغريب و دزاير كيما كانت بين سلاطين لعثمانيين و سلاطين لمغريب لفايتين، شرط2: عينو جوج وكالا لحدود، فا لي كان ف لغرب د لخط ديال لمغريب، و لي كان فشرق لحد دزايري.
  
  لخلفية 
  من بعد حادثة لفرفارة لي بسبابو حتلات فرنسا دزاير عام 1830 و لمقاومة ت دزايريين ب لقيادة تاع الأمير عبد القادر و لمغريب ف هاذ لوقيتا كان تيدعم دزايريين و الأمير عبد القادر ملي تغلب فشي دبزا مع فرنسا، كينساحب للأراضي د لمغريب، و قرر لجيش لفرنسي يتعقبو و يفوت لحدود تاع دزاير للمغريب، فديك لوقيتا قرر سلطان لمغربي أبو الفضل عبد الرحمن بن هشام يصيفط ولدو باش يتلاقا معا لعسكر و حبسو بجيش لعدد ديالو 25000 مقاتل على لكثر.
  
  لمعراكة 
  مشا ولد سلطان و لخليفة سيدي محمد باش يتلاقا مع قوات فرنسا، على طريقة ددبزا تقليدية فراه كان هاذ لجيش بلا تنظيم و بلا سلاح لمدفعية و فرقة لمشاة، و لقوات لأساسية ديالو قتاصرات على عناصر لفرسان. و عتامدات سرايا لي تشكلات من مقاتلين ماتايفوتش عدد سرية لوحدة 30 مقاتل.
  
  خسر لجيش لمغربي ضغيا و تسحق ب لمدفعية دفرنسا. و سبب لول تاع لخسارة هوا لجهل لمطلق للتفوق د لعسكر لفرنسي، و عتيماد لجيش لمغريبي على قوات تقليدية.
  
  نتائج 
  مباشرة:
   دا لعسكر لفرنسي 11 مدفع، و 18 علم.
   وصلات خسائر لجيش لمغريبي 800 قتيل.
   تخربات بزاف تاع لمدن لمغربية منها طنجة.
  ماشي مباشرة:
  هاذ لمعركة هي لي بدات تغلغل نفوذ الأجنبي ف لمغريب و تزادت لأطماع ديال أوروپا ف لمغريب.
  
  عيون الكلام 
  
  تاريخ د لمغريب